b'\n_START_ARTICLE_\nMofo\n_START_SECTION_\nPienved\xc4\x93ja Piedz\xc4\xabvojumi\n_START_PARAGRAPH_\nPienved\xc4\x93ja Piedz\xc4\xabvojumi ir rokgrupa no Latvijas, kas dibin\xc4\x81ta 1994. gad\xc4\x81 Sabil\xc4\x93. Grupas pamatsast\xc4\x81vs nav main\xc4\xabjies kop\xc5\xa1 t\xc4\x81s dibin\xc4\x81\xc5\xa1anas. M\xc4\x81ris \xc5\xbdigats (vok\xc4\x81ls, bass), Aldis Lunde (\xc4\xa3it\xc4\x81ra) un P\xc4\x93teris Lunde (sitamie instrumenti).\n_START_SECTION_\nMona de Bo\n_START_PARAGRAPH_\nR\xc4\xabgas eksperiment\xc4\x81l\xc4\x81s roka grupas "Mona de Bo" pamat\xc4\x81 ir Edgars Rubenis (\xc4\xa3it\xc4\x81ra) un Edgars Eihmanis (bungas). Izdevusi tr\xc4\xabs albumus.\n_START_SECTION_\nKuba\n_START_PARAGRAPH_\nGrupa sast\xc4\x81v\xc4\x93ja no Toma Ostrovska, Mareka Amerika, J\xc4\x81\xc5\x86a \xc5\xbdildes, Martineza Gonzalesa un Ar\xc5\x86a Ra\xc4\x8dinska._NEWLINE_2002. gad\xc4\x81 izdotais albums "15 Episodes Of Kuba" 2003. gad\xc4\x81 sa\xc5\x86\xc4\x93ma divas Latvijas m\xc5\xabzikas ierakstu Gada balvas (lab\xc4\x81kais debijas un lab\xc4\x81kais instrument\xc4\x81l\xc4\x81s m\xc5\xabzikas ieraksts). 2005. gada novembr\xc4\xab izn\xc4\x81ca grupas radio singls "Baku"._NEWLINE_2006. gada august\xc4\x81 izn\xc4\x81ca grupas radio/TV singls "Aukstu t\xc4\x93ju". Dziesmai tiek izveidots ar\xc4\xab video, kura autors ir re\xc5\xbeisors Roberts Ku\xc4\xbcenko. 2006. gad\xc4\x81 p\xc4\x93c 5 gadu past\xc4\x81v\xc4\x93\xc5\xa1anas grupa pazi\xc5\x86oja par muzik\xc4\x81l\xc4\x81s darb\xc4\xabbas p\xc4\x81rtrauk\xc5\xa1anu.\n_START_SECTION_\nSatellites LV\n_START_PARAGRAPH_\nSatellites LV ir latvie\xc5\xa1u m\xc5\xabzikas grupa, kuras sast\xc4\x81v\xc4\x81 \xc5\xa1obr\xc4\xabd ir apvien\xc4\xabbas dibin\xc4\x81t\xc4\x81ji J\xc4\x81nis \xc5\xbdilde un Edgars \xc5\xbdilde, k\xc4\x81 ar\xc4\xab Toms Ostrovskis, Mareks Ameriks un Ervings Znoti\xc5\x86\xc5\xa1. Grupa 1990. gadu otraj\xc4\x81 pus\xc4\x93, k\xc4\x81 The Satellites, ieguva popularit\xc4\x81ti ar vair\xc4\x81kiem veiksm\xc4\xabgiem singliem un uzvaru m\xc5\xabzikas festiv\xc4\x81l\xc4\x81 "Liep\xc4\x81jas Dzintars" 1997. gad\xc4\x81. Gan grupas pirmais britpopa albums "Piens", gan ar\xc4\xab 2001. gad\xc4\x81 izdotais postroka ieraksts "Kind of Glue" ir uzskat\xc4\x81mi par pirmajiem sav\xc4\x81 stil\xc4\x81 izdotiem albumiem Baltijas valst\xc4\xabs.\n_START_SECTION_\nRaadio\n_START_PARAGRAPH_\nJ\xc4\x81nis \xc5\xbdilde (Konstruktori\xc5\x86\xc5\xa1) un Arnis Ra\xc4\x8dinskis (Laborants) izveidoja projektu "Raadio", par kura galvenaj\xc4\x81m ietekm\xc4\x93m min 1980. gadu popm\xc5\xabziku un t\xc4\x81 d\xc4\x93v\xc4\x93to elektronisko "datapop" m\xc5\xabzikas stilu. 2004. gada nogal\xc4\x93 tika ierakst\xc4\xabti divi jauni elektroniski ska\xc5\x86darbi, no kuriem viens ar nosaukumu "Autom\xc4\x81ts" k\xc4\xbcuva par radiosinglu. Dziesma ar Edmunda Jansona videoklipu tika nomin\xc4\x93ta ar\xc4\xab Gada balvai.'